На основу члана 27. став 10. и члана 28. став 2 Закона о јавној својини ( „Службени гласник РС“ бр. 72/2011, 88/2013, 105/2014, 104/2016-др. закон, 108/2016, 113/2017 и 95/2018), члaна 32. Закона о локалној самоуправи („Службени гласник РС“ 129/2007, 83/2014 - др. закон, 101/2016-др.закон и 47/2018 ), члана 49. Закона o основама својинско правних односа ("Сл.лист СРФЈ", бр. 6/80 и 36/90, "Сл.лист СРЈ", бр. 29/96 и "Сл.гласник РС", бр. 115/2005 – др.закон) и члана 41. и 138. Статута Општине Владичин Хан („Службени гласник Пчињског округа“ бр. 21/2008 и 8/2009 и „Службени гласник Града Врања“ број 11/2013, 5/2017, 14/2017 ), Скупштина општине Владичин Хан, на седници одржаној дана 16.12.2018. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА УСПОСТАВИ ПРАВО СТВАРНЕ СЛУЖБЕНОСТИ НА ПАРЦЕЛАМА У JАВНОЈ СВОЈИНИ РЕПУБЛИКЕ СРБИЈЕ У КОРИСТ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије ( у даљем тесту власник послужног добра) да спроведе поступак и успостави право стварне службености на Кп.бр.3300 уписане у Лн.бр.603 у КО Лепеница у јавној својини Републике Србије у корист Општине Владичин Хан (у даљем тексту власник повласног добра)

**Члан 2.**

Право стварне службености из става 1. се успоставља ради укопавања воводовних цеви и реконструкције пута према идејном решењу који је израдио пројекти биро „Нешко“ из Власотинца ул. Милентија Поповића бр.52 у циљу изградње водоводне мреже у насељу Кацапун у Владичином Хану, на неодређени временски период.

**Члан 3.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/3/18-I**

**П Р Е Д С Е Д Н И Ц А**

**Данијела Поповић**